NORMATIV-HUQUQIY HUJJATLARNI DAVLAT REESTRIDAN ChIQARISh TO‘G‘RISIDA

O‘zbekiston Aloqa va axborotlashtirish agentligi Bosh direktorining 2007-yil 9-fevraldagi 43-son buyrug‘i hamda O‘zbekiston Respublikasi Vazirlar Mahkamasining “Vazirliklar, davlat qo‘mitalari va idoralar me’yoriy hujjatlarining qonuniyligini ta’minlash to‘g‘risida” 1997-yil 9-oktabrdagi 469-son qarori va “Vazirliklar, davlat qo‘mitalari va idoralar me’yoriy hujjatlarini qabul qilish tartibini takomillashtirish to‘g‘risida” 2000-yil 19-maydagi 197-son qaroriga asosan, buyuraman:
 1. O‘zbekiston Respublikasi Adliya vazirligi tomonidan 1997-yil 12-dekabrda 376-son bilan va 1999-yil 2-fevralda 617-son bilan davlat ro‘yxatidan o‘tkazilgan “Telekommunikatsiya operatorlari to‘g‘risida Vaqtinchalik nizom”, “Idoraviy telefon aloqasidan foydalanish qoidalari” davlat reyestridan chiqarilsin va bu haqda O‘zbekiston Respublikasi vazirliklari, davlat qo‘mitalari va idoralari normativ-huquqiy hujjatlarining davlat reyestriga tegishli yozuv kiritilsin.
 2. O‘zbekiston Aloqa va axborotlashtirish agentligi mazkur hujjatlarning davlat reyestridan chiqarilganligini barcha manfaatdor shaxslar e’tiboriga yetkazishi lozimligi ma’lumot uchun qabul qilinsin.
 3. Idoraviy me’yoriy hujjatlarni davlat ro‘yxatidan o‘tkazish boshqarmasi (S. Sattarov) ushbu normativ-huquqiy hujjatlarni davlat reyestridan chiqarilganligini barcha manfaatdor shaxslar e’tiboriga yetkazilishi ustidan nazoratni ta’minlasin.
 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “O‘zbekiston Respublikasi qonun hujjatlari to‘plami” — “Sobraniye zakonodatelstva Respubliki Uzbekistan”da nashr etilishini ta’minlasin.
 5. Mazkur buyruqning bajarilishini nazorat qilish vazir o‘rinbosari E. Kanyazov zimmasiga yuklansin.